|  |  |  |  |  |
| --- | --- | --- | --- | --- |
| Številka: | 43001-47/2024 |  | oznaka naročila: | U- |
| Datum: | 28. 3. 2024 |  | MFERAC: | 2431-24-000159/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

|  |
| --- |
| **Predmet naročila:**  **Ujma 2023: Izdelava izvedbenega načrta na nivoju projekta za izvedbo PZI rehabilitacije mostu (CE0098) čez Savinjo v Solčavi na R2-428/1250 v km 9,543** |

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-47/2024.

**Vsebina in cilj naročila**

Obstoječi objekt je zasnovan kot klasična AB okvirna konstrukcija. Svetla osna odprtina med krajnima opornikoma znaša 23,55 m. Kot križanja osi ceste in Savinje znaša 45°. Širina vozišča s hodniki je 9,6 m. Podporno konstrukcijo tvorita dva krajna opornika obložena s kamnito oblogo in dva vmesna AB opornika - AB steni. Vsi štirje oporniki so plitko temeljeni. Prekladna konstrukcija je AB plošča, ki poteka čez tri polja. Namesto prehodnih plošč je izveden zasip s cementno stabilizacijo tamponskega materiala. Na hodnikih sta nameščeni ograji za pešce. Vozišče je asfaltirano. Most ima omejeno nosilnost na 15 t. Brežine struge so urejene s kamnitimi oblogami.

Obstoječe stanje objekta je slabo. Beton na krajnih opornikih in prekladni plošči je razpokan in na posameznih delih razpada. Na stikih pri krajnih opornikih prihaja do zamakanja. Do zamakanja prihaja tudi na prekladni plošči, vidna je korodirana armatura. Na vmesnih opornikih odpada zaščitni sloj, vidna je armatura. Beton na robnih vencih je površinsko poškodovan. Asfalt na cestišču je razpokan. Na več mestih so udarne jame. Robniki na hodniku so lokalno odlomljeni in premaknjeni. Komunalni vodi, ki potekajo na objektu so poškodovani.

Na povečano stopnjo poškodovanosti dodatno zaznane poškodbe so vplivale še obilne padavine v avgustu 2023. Na hodniku gorvodno je odtrgalo del ograje. Intenziteta padavin z izrazito povečanim in hitrim vodostajem Savinje je povzročila spodjedanje desnega krajnega opornika. Dolvodno na desnem bregu je odneslo okvirno 25 m opornega zidu in asfalta.

V času interventne sanacije, po avgustovski ujmi, je bil na novo zgrajen oporni zid dolvodno od desnega krajnega opornika, saniran je bil spodkopani desni krajni opornik. Urejene so bile brežine Savinje v območju mostu, odstranjene pa tudi naplavine, ki so se zagozdile med vmesnimi oporniki in s tem zmanjšale hidravlično pretočnost v območju mostu.

Cilj predmetnega naročila je izdelava izvedbenega načrta na nivoju projekta za izvedbo PZI za potrebe rehabilitacije tehnično neustreznega premostitvenega objekta z rekonstrukcijo navezovalne ceste v območju objekta in vodnogospodarskimi ureditvami z namenom, da se odpravijo posledice ujme 2023 in izboljša stanje infrastrukture.